**KISKŐRÖS VÁROS KÉPVISELŐ-TESTÜLETE**

4-3/2023. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2023. március 22-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Gmoser István, Horváth János, Kudron Tamás, Nikléczi Gábor, PethőAttila, Pohankovics András, Szedmák Tamás, Szlovák Pál, Ungvári Ferenc képviselők (11 fő)

dr. Turán Csaba jegyző

 Chudi Barbara jegyzőkönyvvezető

**Meghívottként részt vett:** Szabados Anna a Petőfi Sándor Városi Könyvtár megbízott vezetője, dr. Kállayné Major Marina az Egészségügyi, Gyermekjóléti Szociális Intézmény igazgatója és Schäffer Tamás a Kőröskom Nonprofit Kft. ügyvezetője.

Aszódiné Nedró Éva, Molnár Éva, Rennes Éva, Kutyifa Sándorné a Polgármesteri Hivatal munkatársai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet, hogy 5 millió forint értéket meghaladó kötelezettség-vállalás a 2023. február 22-i Képviselő-testületi ülés óta nem történt, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

Ezt követően a polgármester ismertette a napirendi javaslatot, melynek keretében kezdeményezte, hogy:

18. napirendi pontként sürgősséggel kerüljön felvételre a *„LAKÁS BÉRBEADÁSA KÖKÉNY VIKTOR RÉSZÉRE”* tárgyú előterjesztés.

Kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 11 „igen” szavazattal az alábbi napirendet fogadta el:

**N A P I R E N D:**

1. Beszámoló a Petőfi Sándor Városi Könyvtár tevékenységéről

**A beszámolót tartja:** Petőfi Sándor Városi Könyvtár megbízott vezetője

1. Beszámoló a Kiskőrösi Rónaszéki Fürdő üzemeltetéséről

**A beszámolót tartja:** Kőrösszolg Nonprofit Kft. ügyvezetője

1. TAGI KÖLCSÖN NYÚJTÁSA a KőrösSZOLG Kft. RÉSZÉRE

**Előterjesztő:** Polgármester

**Előadó:** Pénzügyi osztályvezető

1. A 2023. ÉVI KÖLTSÉGVETÉS MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Közigazgatási osztályvezető

1. AZ ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL SZÓLÓ RENDELET MÓDOSÍTÁSA

**Előterjesztő:** Polgármester

**Előadó:** Jegyző

1. Kiskőrös VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens I.

1. A köztemetőről és a temetkezés rendjéről szóló önkormányzati rendelet módosítása

**Előterjesztő:** Polgármester

**Előadó:** Vagyongazdálkodási referens II.

1. A PETŐFI SÁNDOR VÁROSI KÖNYVTÁR INTÉZMÉNY IGAZGATÓJÁNAK MEGBÍZÁSA

**Előterjesztő:** Polgármester

**Előadó:** Aljegyző

1. A KISKŐRÖSI SZÓ-LA-M ALAPFOKÚ MŰVÉSZETI ISKOLÁBA FELVEHETŐ TANULÓK MAXIMÁLIS LÉTSZÁMÁNAK NÖVELÉSE

**Előterjesztő:** Polgármester

**Előadó:** Aljegyző

1. BESZERZÉSI ELJÁRÁS MEGINDÍTÁSA FOLYÓSZÁMLAHITEL-KERET BIZTOSÍTÁSA ÉS SZÁMLAVEZETŐ PÉNZINTÉZET KIVÁLASZTÁSA TÁRGYÁBAN

**Előterjesztő:** Polgármester

**Előadó:** Pénzügyi osztályvezető

1. A KISKŐRÖS, SZARVAS UTCA 1. SZÁM ALATTI INGATLAN TULAJDONJOG ÁTRUHÁZÁSA ADÁSVÉTEL ÚTJÁN

**Előterjesztő:** Polgármester

**Előadó:** Vagyongazdálkodási referens I.

1. A 65/2022. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSA EGYSZERŰSÍTETT ELJÁRÁSBAN

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS VÁROS TELEPÜLÉSRENDEZÉSI ESZKÖZEINEK TELJES ELJÁRÁS KERETÉBEN TÖRTÉNŐ MÓDOSÍTÁSÁT MEGHATÁROZÓ FŐÉPÍTÉSZI ÉS VÁROSTERVEZŐI FELJEGYZÉS JÓVÁHAGYÁSA

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS KÖZIGAZGATÁSI TERÜLETÉN ÚJ BEÉPÍTÉSRE SZÁNT TERÜLET KIJELÖLÉSE

**Előterjesztő:** Polgármester

**Előadó:** Vagyongazdálkodási referens I.

1. A 134/2022. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens I.

1. LAKÁS BÉRBEADÁSA KÖKÉNY VIKTOR RÉSZÉRE

**Előterjesztő:** Polgármester

**Előadó:** Szociális ügyintéző

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

BESZÁMOLÓ A PETŐFI SÁNDOR VÁROSI KÖNYVTÁR TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**A beszámolót tartja:** Petőfi Sándor Városi Könyvtár megbízott vezetője

**Domonyi László polgármester** köszöntötte az ülésen **Szabados Annát, a Petőfi Sándor Városi Könyvtár megbízott intézményvezetőjét, majd** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a Képviselő-testület a 125/2022. számú határozatával elfogadta a 2023. évi munkatervét. A munkaterv alapján a márciusi ülés egyik napirendi pontja a Petőfi Sándor Város Könyvtár beszámolója. A beszámolót Szabados Anna megbízott intézményvezető elkészítette. A beszámolót elfogadás esetén a vonatkozó jogszabály értelmében 15 napon belül szükséges megküldeni a vármegyei hatáskörű városi könyvtár részére.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Szabados Anna megbízott intézményvezető** nem kívánt szóbeli kiegészítést tenni.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**24/2023. sz. Képv. test. hat.**

Beszámoló a Petőfi Sándor Városi Könyvtár tevékenységéről

**HATÁROZAT**

A Képviselő-testület a Petőfi Sándor Városi Könyvtár szakmai tevékenységéről és működésének feltételeiről szóló beszámolóját, valamint munkatervét a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

BESZÁMOLÓ A KISKŐRÖSI RÓNASZÉKI FÜRDŐ ÜZEMELTETÉSÉRŐL

*(Írásos előterjesztés a jegyzőkönyvhöz mellékelve.)*

**A beszámolót tartja:** Kőrösszolg Nonprofit Kft. ügyvezetője

**Domonyi László polgármester** köszöntötte az ülésen **Schäffer Tamást, a KŐRÖSSZOLG Nonprofit Kft. ügyvezetőjét.**

**Domonyi László polgármester** az előterjesztés szóbeli ismertetésekor elmondta, hogy a Rónaszéki Fürdő üzemeltetését a KŐRÖSSZOLG Nonprofit Kft. végzi. A fürdő életében nagy változások voltak, az ügyvezető a kiküldött anyaghoz szóbeli kiegészítést kíván tenni.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Schäffer Tamás ügyvezető** szóbeli kiegészítésként beszélt az aktualitásokról. Ismertette az ideiglenes bezárás tényét, melynek értelében január 15-ei nappal 3 hónapos tervezett időtartamra bizonyos szolgáltatások elköltöztetése valósult meg a szomszédos Imperial Hotel Fürdőkomplexumában. Elmondta, hogy 2023. áprilisában a nyitás szakaszosan fog megtörténni, amely első lépése a jelzések figyelembevételével a kemping részt érinti április 7. napjával. Április 15. napjától a fürdő újra üzemel. Az ideiglenes bezárás időtartama alatt karbantartás, fejújítás valósult meg.

**Domonyi László polgármester** felhívta a figyelmet, hogy az újranyitás várhatóan áremeléssel jár. A költségvetési számok alapján a bevétel növelése szükséges. Javasolta egy megbeszélés lebonyolítását a Felügyelő bizottság jelenlétével.

**Schäffer Tamás ügyvezető** elmondta, hogy az áremeléssel kapcsolatban az anyag előkészítés alatt áll. Fontos szempont, hogy ár-érték arányban egy kedvező, versenyképes ár kerüljön meghatározásra. Kérte a fürdő közönségének megértését, törekszenek a minél nagyobb nyilvánosság elérésére az új árak kapcsán.

**Pohankovics András képviselő** javasolta, hogy a kiskőrösi lakcímkártyával rendelkezők esetén kedvezményt lehessen igénybe venni. Kérte megvizsgálni ennek a lehetőségét.

**Ungvári Ferenc, a Felügyelő Bizottság elnöke** elmondta, hogy a tavalyi év alapján lehetséges az áremelés számítása, ugyanis az volt ez első teljes év.

**Domonyi László polgármester** jó munkát kívánt.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**25/2023. sz. Képv. test. hat.**

Beszámoló a Kiskőrösi Rónaszéki Fürdő üzemeltetéséről

**HATÁROZAT**

A Képviselő-testület a Kiskőrösi Rónaszéki Fürdő szakmai tevékenységéről és működésének feltételeiről szóló beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

TAGI KÖLCSÖN NYÚJTÁSA A KŐRÖSSZOLG KFT. RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:**Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a KŐRÖSSZOLG Kft. száz százalékban önkormányzati tulajdonú cég, szervesen részt vesz a Petőfi 200 rendezvénysorozat lebonyolításában. A Petőfi 200 rendezvénysorozathoz kapcsolódó pályázatok utófinanszírozásúak, így a cégnek likviditási problémái merültek fel. Az ügyvezető 20.000.000 forint összegű tagi kölcsön felvételének igényét jelezte. Ez nem üzletszerű, nem rendszeres tevékenység és éven belül, legkésőbb 2023. augusztus 31. napjáig kerülne visszafizetésre a kölcsön elfogadás esetén. Kormányzati engedély nem szükséges a tagi kölcsön nyújtásához. A határozat-tervezet melléklete tartalmazza a szerződést.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Ungvári Ferenc, a Felügyelő Bizottság elnöke** elmondta, hogy a bizottság tárgyalta és elfogadásra javasolja a tagi kölcsön nyújtását.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**26/2023. sz. Képv. test. hat.**

Tagi kölcsön nyújtása a KŐRÖSSZOLG Kft. részére

**HATÁROZAT**

A Képviselő-testület az önkormányzat kizárólagos tulajdonában lévő KŐRÖSSZOLG Kft. tulajdonosi jogait gyakorló hatáskörében:

1. a KŐRÖSSZOLG Kft. részére 20 millió Ft – azaz Húszmillió forint – összegű, kamatmentes visszatérítendő tagi kölcsönt biztosít, 2023. augusztus 31-i visszafizetési határidővel a határozat melléklete szerinti tagi kölcsön szerződés szerinti tartalommal
2. felhatalmazza a polgármestert az 1. pontban megjelölt tagi kölcsön szerződés aláírására.
3. felkéri a polgármestert, hogy a 2023. évi költségvetési rendelet soron következő módosítását jelen határozat 1. pontjában foglaltak figyelembevételével terjessze elő
4. felkéri a polgármestert, hogy a kölcsön visszafizetéséről a futamidő lejártát követő testületi ülésen tájékoztassa a Képviselő-testületet

**Felelős:** polgármester

 ügyvezető

**Határidő:** 2023. értelemszerűen

*Melléklet a 26/2023. sz. Képv. test. határozathoz*

**Tagi kölcsön szerződés**

mely létrejött egyrészről **Kiskőrös Város Önkormányzata** (továbbiakban: Kölcsönadó) 6200. Kiskőrös, Petőfi Sándor tér 1., törzsszám: 724782, adószám: 15724784-2-03, képviseli: Domonyi László Mihály polgármester,

másrészről **Kiskőrösi Önkormányzat Településüzemeltetési Szolgáltató Közhasznú Nonprofit Kft**  (továbbiakban: Kölcsönvevő) 6200. Kiskőrös, Petőfi Sándor u. 108., cégjegyzékszám: 03-09-128662, adószám: 25286281-2-03, képviseli: Schäffer Tamás András ügyvezető (továbbiakban együttesen: Szerződő Felek )

között az alulírott helyen és napon, az alábbi feltételek szerint:

1. Kölcsönadó, mint a Kölcsönvevő gazdasági társaság 100 %-os tulajdonosa 20 000 000,-Ft – azaz Húszmillió forint – összegben, kamatmentesen tagi kölcsönt nyújt Kölcsönvevő részére Kiskőrös Város Önkormányzata Képviselő-testületének …/2023. számú határozata alapján.
2. Kölcsönvevő a tagi kölcsönt tevékenységével kapcsolatban szabadon felhasználhatja, de a felhasználás nem veszélyeztetheti a visszafizetésre vonatkozó rendelkezés betartását.
3. A tagi kölcsön összegét a Kölcsönadó a Kölcsönvevő részére jelen szerződés aláírását követő 10 munkanapon belül átutalással biztosítja a Kölcsönvevő 10400621-00028702-00000005 számú bankszámlájára.
4. Kölcsönadó a tagi kölcsönt a *Polgári Törvénykönyvről* szóló 2013. évi V. törvény (a továbbiakban: Ptk.) rendelkezéseire figyelemmel kamatmentesen nyújtja.
5. A tagi kölcsön határozott időtartamra szól, lejárata: 2023. augusztus 31. napja. A Kölcsönvevő köteles a kölcsönt 2023. augusztus 31. napjáig visszafizetni.
6. Kölcsönvevő köteles a tagi kölcsön összegét legkésőbb a lejárat napján Kölcsönadó 10400621-00027753-00000008 számú fizetési számlájára átutalással megfizetni. Kölcsönvevő előteljesítésre jogosult, a tagi kölcsön a végső lejárat előtt is visszafizethető, akár részletekben is.
7. A tagi kölcsön kizárólag magyar forintban, pénzben teljesíthető, nem képezheti beszámítás alapját sem folyósításkor, sem a visszafizetéskor.
8. Szerződő Felek megállapodnak, hogy a Kölcsönvevő késedelmes visszafizetés esetén a Ptk. szerinti meghatározott mértékű késedelmi kamatot köteles fizetni.
9. Jelen szerződés fedezete a Kölcsönadó által benyújtható azonnali beszedési megbízás jogát tartalmazó – a Kölcsönvevő bankszámla vezető pénzintézete által igazolt – felhatalmazó levél. A Kölcsönadó az azonnali beszedés jogát a Kölcsönvevő visszafizetési kötelezettségének beállta esetén azonnal alkalmazhatja. A Felhatalmazó levelet 3 eredeti példányban a Kölcsönvevő a szerződés aláírásával egyidejűleg a Kölcsönadó rendelkezésére bocsátja.
10. Szerződő Felek jelen szerződéssel kapcsolatos kötelezettségeik teljesítése során a tőlük elvárható módon, jóhiszeműen együttműködnek.
11. Szerződő Felek kijelentik, hogy a közöttük felmerült esetleges jogvitát elsődlegesen tárgyalások útján, egyeztetéssel kívánják rendezni.
12. Szerződő Felek megállapodnak, hogy jelen szerződésben nem szabályozott kérdésekben a Ptk. vonatkozó rendelkezései az irányadók.
13. Jelen szerződés az aláírás napján lép hatályba.
14. Szerződő Felek jelen szerződést, mint akaratukkal mindenben megegyezőt elolvasás és közös értelmezés után jóváhagyólag 4 példányban írták alá.

Kiskőrös, 2023. március …….

 Domonyi László Mihály Schäffer Tamás András

 Polgármester Ügyvezető

 Kölcsönadó Kölcsönvevő

ellenjegyezte:

 ……………………………

 Dr. Turán Csaba

 Jegyző

Pénzügyileg ellenjegyzem:

Kiskőrös, 2023. március …

…………………………

 Molnár Éva

 Pénzügyi osztályvezető

1. **napirend**

A 2023. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:**Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy az előző napirendi pontban a Képviselő-testület döntött a tagi kölcsön nyújtásáról, ezzel kapcsolatban az összeg mind a kiadási, mind a bevételi oldalra beépítésre került. A Képviselő-testület még a tavalyi évben nyújtott a Wattay Sportcsarnok építéséhez 41.000.000 forint támogatást. A támogatás nem került felhasználásra, a Kiskunhalasi Szakképzési Centrum visszafizette azt. A 7/4-es polgármesteri tartalék került megemelésre. Szóbeli kiegészítés került kiosztásra már valamennyi bizottsági ülésen. A kiegészítés tartalmazza, hogy 98.000.000 forint összegű állami támogatást kap Kiskőrösi Város Önkormányzata a minimálbér, garantált bérminimum és a pedagógusok ágazati pótlékának emelése okán. Az állami támogatás is beépítésre került mind a bevételi, mind a kiadási oldalon.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a módosított rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a módosított rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**4/2023. (III. 23.) önkormányzati rendelete**

**Kiskőrös Város 2023. évi költségvetéséről szóló 2/2023. (II. 23.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

(1) A Kiskőrös Város 2023. évi költségvetéséről szóló 2/2023. (II. 23.) önkormányzati rendelet (a továbbiakban: Kr.) 3. § (1) bekezdés a) pontja helyébe a következő rendelkezés lép:

*(A Képviselő-testület Kiskőrös Város 2023. évi költségvetésének)*

„*a)* költségvetési kiadások főösszegét: 5.032.558.457 forintban”

*(állapítja meg.)*

(2) A Kr. 3. § (1) bekezdés c) pontja helyébe a következő rendelkezés lép:

*(A Képviselő-testület Kiskőrös Város 2023. évi költségvetésének)*

„*c)* költségvetési bevételi főösszegét: 3.543.808.919 forintban”

*(állapítja meg.)*

**2. §**

A Kiskőrös Város 2023. évi költségvetéséről szóló 2/2023. (II. 23.) önkormányzati rendelet 6. § (2) bekezdése helyébe a következő rendelkezés lép:

„(2) A céltartalékok összege *215.745.926* forint jelen rendelet 7. mellékletében meghatározott célonkénti bontásban.”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

**4. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

**5. napirend**

A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy vonatkozó jogszabályok szerint minden év április 1. napjáig meg kell határozni a személyes gondoskodást nyújtó gyermekjóléti alapellátások és a szociális ellátások önköltségét. Az Egészségügyi, Gyermekjóléti és Szociális Intézmény elvégezte a bölcsődére és az idősek otthoni ellátásra vonatkozó önköltségszámítást, amely az előterjesztésben található. E szerint a bölcsődei gondozás önköltsége 3.141 Ft/nap/fő. Jelenleg a bölcsődei gondozásért 550,- Ft-ot fizetnek egy napra a szülők. Az előterjesztés értelmében javasolt továbbra is a gondozási díj önköltségnél alacsonyabb összegű meghatározása 700,- Ft/nap/fő összegben. Az idősek otthoni ellátás önköltsége 12.527,- Ft/fő/nap. Jelenleg 3.100,- Ft /fő/nap az intézményi térítési díj. Az élelmezés és nyersanyagárak, valamint a közüzemi díjak az elmúlt egy évben történő jelentős emelkedése miatt a 2022. évi szolgáltatási önköltségszámításhoz képest 33,6 %-kal emelkedett a 2023. évi szolgáltatási önköltség. Erre tekintettel javasolt az idősek otthoni ellátás intézményi térítési díjának közel azonos mértékű emelése, 4.100,- Ft/fő/nap összegben történő megállapítása. A bölcsődei gondozás és az idős otthoni ellátás intézményi térítési díjai a személyes gondoskodást nyújtó szociális és gyermekjóléti ellátások térítési díjáról szóló önkormányzati rendeletben kerültek meghatározásra, ezért az emelési javaslat elfogadása esetén szükséges a rendelet módosítása.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**5/2023. (III. 23.) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendelet módosításáról**

Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. és 8a. pontjaiban meghatározott feladatkörében eljárva a következőket rendeli el:

**1. §**

A személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet (a továbbiakban: Tr.) Melléklete az 1. melléklet szerint módosul.

**2. §**

Ez a rendelet 2023. április 1-jén lép hatályba.

*1. melléklet az 5/2023. (III. 23.) önkormányzati rendelethez*

1. A Tr. Mellékletében foglalt táblázat B:7 mezője helyébe a következő mező lép:

„

|  |  |
| --- | --- |
|  | ***(B)*** |
| *(****7.****)* | 700,- Ft/fő/nap |

”

2. A Tr. Mellékletében foglalt táblázat B:30 mezője helyébe a következő mező lép:

„

|  |  |
| --- | --- |
|  | ***(B)*** |
| *(****30.****)* | 4100,- Ft/fő/nap |

”

1. **napirend**

AZ ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL SZÓLÓ RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy a rendelet jelenlegi módosítását a polgármesterre átruházott hatáskörök, valamint a jogszabályi változások indokolják. A megye területi egység 2023. január 1. napjától vármegyére változott, ezt a változást szükséges átvezetni. Továbbá a Képviselő-testület a februári ülésén elfogadta a 2023. évi költségvetést, ahol a korábbi évekhez hasonlóan a polgármesterre bizonyos hatásköröket átruházott. Az átruházott hatáskörök jegyzéke a szervezeti és működési szabályzat mellékletét képezi. A településrendezési eszközök módosítása, elkészítése során alkalmazandó eljárásrendben a polgármesternek a véleményezési szakasz lezárásánál kell döntést hoznia a képviselő-testület helyett, ez az egyik melléklet. A másik melléklet tartalmazza a kötelezően ellátandó és a vállalt tevékenységek kormányzati funkcióinak felsorolását és számát, itt jogszabályváltozás miatt szükséges a módosítás.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**6/2023. (III. 23.) önkormányzati rendelete**

**az Önkormányzat Szervezeti és Működési Szabályzatáról szóló 24/2013. (XII. 19.) önkormányzati rendelet módosításáról**

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, a Magyarország helyi önkormányzatairól szóló 2011. évi CLXXXIX. törvény 143. § bekezdés (f) és (g) pontjaiban, a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ban meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének c) pontjában biztosított véleményezési jogkörben eljáró Ügyrendi és Összeférhetetlenségi Bizottság, Pénzügyi Bizottság, Kulturális, Turisztikai és Sport Bizottság, Társadalompolitikai Bizottság, Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

Az önkormányzat szervezeti és működési szabályzatáról szóló 24/2013. (XII.19.) önkormányzati rendelet (a továbbiakban: SzMSz) 46. §-a a következő (7) bekezdéssel egészül ki:

„(7) A polgármester dönt a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 66. § (7) bekezdésében meghatározott vélemények elfogadásáról.”

**2. §**

(1) Az SzMSz 1/B. melléklete helyébe az 1. melléklet lép.

(2) Az SzMSz 3. melléklete helyébe a 2. melléklet lép.

**3. §**

Az SzmSz

*a)* 15. § (4) bekezdés i) pontjában a „Megyei” szövegrész helyébe a „Vármegyei” szöveg,

*b)* 46. § (2) bekezdésében a „megyei” szövegrész helyébe a „vármegyei” szöveg

lép.

**4. §**

Ez a rendelet a kihirdetését követő napon lép hatályba.

*1. melléklet a 6/2023. (III. 23.) önkormányzati rendelethez*

„*1/B. melléklet*

(A melléklet szövegét a(z) 1\_ B melléklet.pdf elnevezésű fájl tartalmazza.)”

*2. melléklet a 6/2023. (III. 23.) önkormányzati rendelethez*

„*3. melléklet*

(A melléklet szövegét a(z) 3 melléklet.pdf elnevezésű fájl tartalmazza.)”

1. **napirend**

KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Képviselő-testület a 18/2015. szám alatt alkotta meg Kiskőrös Város Helyi Építési Szabályzatáról és Szabályozási Tervéről szóló önkormányzati rendeletét. A Kormány a Budapest – Belgrád közötti vasútvonal átfogó fejlesztését kiemelten közérdekű beruházásnak minősítette. A beruházás keretében a Kiskőrös 1687/5 hrsz-ú ingatlan területén a vasút nyomvonalának módosítására tekintettel új vasútállomás épül. A vasútállomás területének beépítettségnövelése szükséges a tervezett kiszolgáló infrastruktúra kiépítése érdekében. A szabályozási tervben a telek szabályozási vonallal érintett, melynek törlése indokolt. Tekintettel arra, hogy a beruházás kiemelt fejlesztési helyszínen valósul meg, a vonatkozó jogszabály alapján a módosítás egyszerűsített eljárás keretében került lefolytatásra. A Bács-Kiskun Vármegyei Kormányhivatal Állami Főépítészének záró szakmai véleménye egyetértő, a módosítást jogszerűnek ítélte meg és javasolja annak képviselő-testület általi elfogadását. A módosítás tartalmazza a D3 és a D4 szabályozási tervlapokon a szabályozási vonal törlését, valamint a rendelet 58. §-a szabályozza a közlekedési és közműterületek beépíthetőségének rendelkezéseit, melynek módosítását jelen rendelet-tervezet tartalmazza.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

**Domonyi László polgármester** elmondta, hogy ez egy fontos momentum. Az egyszerűsített eljárás ad lehetőséget arra, hogy az új vasútállomás építési engedélye kiadásra kerüljön.

**Horváth János képviselő** a régi épületek sorsáról érdeklődött.

**Domonyi László polgármester** elmondta, hogyaz új vasútállomás épülete a meglévő „víztorony” mögé kerül. Bevezető út és tudomása szerint 21 parkoló kerül kiépítésre. A peronok aluljáró használatával közelíthetőek meg. Beszélt a MÁV csapatával lefolytatott vitákról, egyeztetésekről az épületek fennmaradása tekintetében. Teljesen automatizált rendszer fog működtetni mindent.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**7/2023. (III. 23.) önkormányzati rendelete**

**Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról**

Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben biztosított jogkörében eljáró Bács-Kiskun Vármegyei Kormányhivatal Állami Főépítésze, Bács-Kiskun Vármegyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Vármegyei Katasztrófavédelmi Igazgatóság, Országos Vízügyi Főigazgatóság, Alsó-Duna-völgyi Vízügyi Igazgatóság, Bács-Kiskun Vármegyei Kormányhivatal Népegészségügyi Főosztály Népegészségügyi Osztály, ITM Léginavigációs és Repülőtéri Hatósági Főosztály, Honvédelmi Minisztérium Állami Légügyi Főosztály, Bács-Kiskun Vármegyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Vármegyei Kormányhivatal Építésügyi és Örökségvédelmi Főosztály, Bács-Kiskun Vármegyei Kormányhivatal Földhivatali Főosztály, Bács-Kiskun Vármegyei Kormányhivatal Agrárügyi Főosztály Erdészeti Osztály, Honvédelmi Minisztérium Hatósági Hivatal, Szabályozott Tevékenységek Felügyeleti Hatósága, Bács-Kiskun Vármegyei Rendőr-főkapitányság, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Vármegyei Önkormányzat, Akasztó, Dunatetétlen, Harta, Kaskantyú, Kecel, Soltvadkert, Szakmár, Tabdi Önkormányzata, valamint a partnerek véleményének kikérésével a következőket rendeli el:

**1. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet (a továbbiakban: HÉSZ) bevezető része helyébe a következő rendelkezés lép:

„Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben biztosított jogkörében eljáró Bács-Kiskun Vármegyei Kormányhivatal Állami Főépítésze, Bács-Kiskun Vármegyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Vármegyei Katasztrófavédelmi Igazgatóság, Országos Vízügyi Főigazgatóság, Alsó-Duna-völgyi Vízügyi Igazgatóság, Bács-Kiskun Vármegyei Kormányhivatal Népegészségügyi Főosztály Népegészségügyi Osztály, ITM Léginavigációs és Repülőtéri Hatósági Főosztály, Honvédelmi Minisztérium Állami Légügyi Főosztály, Bács-Kiskun Vármegyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Vármegyei Kormányhivatal Építésügyi és Örökségvédelmi Főosztály, Bács-Kiskun Vármegyei Kormányhivatal Földhivatali Főosztály, Bács-Kiskun Vármegyei Kormányhivatal Agrárügyi Főosztály Erdészeti Osztály, Honvédelmi Minisztérium Hatósági Hivatal, Szabályozott Tevékenységek Felügyeleti Hatósága, Bács-Kiskun Vármegyei Rendőr-főkapitányság, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Vármegyei Önkormányzat, Akasztó, Dunatetétlen, Harta, Kaskantyú, Kecel, Soltvadkert, Szakmár, Tabdi Önkormányzata, valamint a partnerek véleményének kikérésével a következőket rendeli el:”

**2. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 59. §-a a következő (2a) bekezdéssel egészül ki:

„(2a) E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 7/2023. (III. 23.) önkormányzati rendelettel (a továbbiakban: Módr.) megállapított szabályait a Módr. hatályba lépést megelőzően indult, folyamatban lévő ügyekben is alkalmazni kell.”

**3. §**

A HÉSZ 1. melléklete helyébe az 1. melléklet lép.

**4. §**

A HÉSZ 58. § (10) bekezdés nyitó szövegrészében az „5%” szövegrész helyébe a „10%” szöveg lép.

**5. §**

Hatályát veszti a HÉSZ 58. § (1) bekezdésében a „(váróhelység” szövegrész és az „esőbeálló, forgalomirányító helység)” szövegrész.

**6. §**

Ez a rendelet a kihirdetését követő napon lép hatályba.

*Melléklet a jegyzőkönyvhöz csatolva.*

1. **napirend**

A köztemetőről és a temetkezés rendjéről szóló önkormányzati rendelet módosítása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens II.

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy a köztemetőről és a temetkezés rendjéről szóló önkormányzati rendelet határozza meg a köztemető, ravatalozó használatának és igénybevételének szabályait. Az önkormányzat a köztemető fenntartási kötelezettségét a Kiskőrösi Evangélikus Egyházközséggel kötött megállapodás alapján teljesíti. A 2022-es évben a Bács-Kiskun Megyei Kormányhivatal lefolytatott egy célvizsgálatot az ilyen tárgyú rendeletekkel kapcsolatban. A Kormányhivatal szakmai segítségnyújtása is irányadó volt a rendelet módosításánál. A használati díjak emelésre kerültek, továbbá a lakosok az elszámolást is a temetkezési szolgáltató felé rendezik, amely majd az önkormányzat felé a szolgáltató által kerül rendezésre.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

**Domonyi László polgármester** elmondta, hogy időszerű volt az új díjszabás kialakítása, ugyanis az összegekben 2008 óta nem történt változtatás.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**8/2023. (III. 23.) önkormányzati rendelete**

**a köztemetőről és a temetkezés rendjéről szóló 10/2001. (IV. 19.) önkormányzati rendelet módosításáról**

Kiskőrös Város Önkormányzata Képviselő-testülete a temetőkről és a temetkezésről szóló 1999. évi XLIII. törvény 6. § (4) bekezdésében, 41. § (3) bekezdésében, 42. §-ában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, és a temetőkről és a temetkezésekről szóló 1999. évi XLIII. törvény 40. § (5) bekezdésében biztosított véleményezési jogkörében eljáró fogyasztók területileg illetékes érdekképviseleti szervei véleményének kikérésével a következőket rendeli el:

**1. §**

A köztemetőről és a temetkezés rendjéről szóló 10/2001. (IV.19.) önkormányzati rendelet (a továbbiakban: Tr.) bevezető része helyébe a következő rendelkezés lép:

„Kiskőrös Város Önkormányzata Képviselő-testülete a temetőkről és a temetkezésről szóló 1999. évi XLIII. törvény 6. § (4) bekezdésében, 41. § (3) bekezdésében, 42. §-ában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, és a temetőkről és a temetkezésekről szóló 1999. évi XLIII. törvény 40. § (5) bekezdésében biztosított véleményezési jogkörében eljáró fogyasztók területileg illetékes érdekképviseleti szervei véleményének kikérésével a következőket rendeli el:”

**2. §**

A Tr. 2. §-a helyébe a következő rendelkezés lép:

**„2. §**

Az Önkormányzat a Kiskőrösi Evangélikus Egyházközséggel (a továbbiakban: temetőtulajdonos) kötött megállapodás alapján, a temetőtulajdonos kizárólagos tulajdonában álló 2063 helyrajzi számú ingatlan teljes területén teljesíti a köztemető fenntartására vonatkozó kötelezettségét.”

**3. §**

A Tr. 3. §-a a következő (1a) és (1b) bekezdéssel egészül ki:

„(1a) A köztemető fenntartásáról és üzemeltetéséről - a temetőtulajdonossal kötött megállapodás alapján - a temetőtulajdonos gondoskodik, a temetőszabályzatában foglaltak szerint.

(1b) A köztemető használatának szabályai igazodnak a temető egyéb részének szabályaihoz, melyet a temetőtulajdonos temetőszabályzatban állapít meg.”

**4. §**

A Tr. a következő alcímmel egészül ki:

**„2. A köztemető rendeltetésszerű használatához szükséges tárgyi és infrastrukturális feltételek**

**3/A. §**

(1) Az Önkormányzat a köztemető rendeltetésszerű használata körében:

*a)* ravatalozót és halotthűtőt üzemeltet,

*b)* WC és mosdó használatot biztosít,

*c)* gépjárműparkolót üzemeltet.

(2) A temetőtulajdonos - a temetőszabályzatban foglaltak szerint - a köztemető üzemeltetése körében:

*a)* sírhely és sírbolt nyilvántartó könyvet vezet,

*b)* kijelöli a temetési helyeket,

*c)* elvégzi a temető és létesítményeinek tisztán tartását, az utak karbantartását, télen a hóeltakarítást és a síkosságmentesítést,

*d)* biztosítja a teljes temető bekerítését vagy élő sövénnyel való lehatárolását,

*e)* vízvételi lehetőséget biztosít,

*f)* szemétlerakóhelyet jelöl ki és elszállíttatja az összegyűlt hulladékot,

*g)* gondoskodik a temető rendjének betartásáról és betartatásáról. ”

**5. §**

A Tr. „3. Köztemető használatának és igénybevételének szabályai ” alcíme a következő 3/B. §-sal egészül ki:

**„3/B. §**

(1) A köztemető igénybevételét, az eltemetés módját – a temetésről gondoskodó személynek vagy az általa megbízott temetkezési szolgáltatónak – a temetőtulajdonosnak kell bejelenteni.

(2) A köztemető nyitvatartása igazodik a temető nyitvatartásához:

*a)* nyári időszámítás esetén 6-20 óráig

*b)* téli időszámítás estén 8-16 óráig látogatható a temető. ”

**6. §**

A Tr. a 4. §-át megelőzően a következő alcím címmel egészül ki:

**„4. Temetkezési helyek és szabályok”**

**7. §**

A Tr. 4. §-a a következő (6)–(10) bekezdéssel egészül ki:

„(6) A sírhelyek mérete:

*a)* felnőtt sírhely: 2,10 m hosszú, 2,00 m mély, 1,00 m széles,

*b)* felnőtt kettes sírhely: 2,10 m hosszú, 2,00 m mély, 2,00 m széles,

*c)* gyermeksírhely: 1,30 m hosszú, 2,00 m mély, 0,70 m széles,

*d)* urnasírhely: 0,60 x 0,80 m a mérete, 0,50 m mély,

*e)* kétszemélyes sírbolt: 3,00 m hosszú, 1,70 m mély, 2,00 m széles, maximális magassága: 3,50 m,

*f)* négyszemélyes sírbolt: 3,00 m hosszú, 1,70 m mély, 3,00 m széles, maximális magassága: 3,50 m.

(7) A sírok egymástól való oldaltávolságának legalább 60 cm-nek, a gyermek síroknál pedig 30 cm-nek kell lennie. A sírdombok magassága legfeljebb 30cm lehet.

(8) Síremléket csak szilárd talajra lehet építeni. A síremlék nem foglalhat el a sírhelynél nagyobb területet és meg kell, hogy feleljen a temető esztétikájának, közízlést nem sérthet.

(9) A sírhely, sírbolt fenntartásáról a sírhely felett rendelkezési joggal bíró köteles gondoskodni. A sírgondozás részletes szabályait a temető tulajdonosa temetőszabályzatában állapítja meg.

(10) A köztemetőben a kegyeleti közszolgáltatások feltételeit, a temetési hely megváltásának és újraváltásának szabályait a temetőtulajdonos temetőszabályzatban határozza meg. A temetési hely megváltásának és újraváltásának díját, a temetőfenntartási hozzájárulás díját, illetve a létesítmények és az üzemeltető által biztosított szolgáltatások igénybevételének díját - kivéve a ravatalozó és hűtő igénybevételét, illetve az azokért fizetendő díjakat - a temetőtulajdonos határozza meg, melyeket a rendelet 3. melléklete tartalmaz. A díjak a temetőtulajdonost illetik meg. ”

**8. §**

A Tr. 7. §-a helyébe a következő rendelkezés lép:

**„7. §**

A temetkezési szolgáltatónak – kivétel a köztemetés, illetve a díszsírhelyre történő temetés – a ravatalozó és berendezéseinek használatáért ravatalozó igénybevételi díjat, az elhunytak hűtéséért hűtési díjat kell fizetni, a rendelet 2. mellékletében meghatározottak szerint, mely díjak az Önkormányzatot illetik meg.”

**9. §**

A Tr. a következő alcímmel egészül ki:

**„6. A temetési szolgáltatás, a köztemetőben végzett egyéb vállalkozói tevékenységek ellátásának temetői rendje**

**7/A. §**

(1) A köztemetőben temetési szolgáltatást - a temetőszabályzat alapján - csak a jogszabályokban előírt követelményeknek megfelelő szolgáltatók végezhetnek.

(2) A köztemetőben történő munkavégzést - kivéve a hozzátartozók részéről történő sírgondozást, a temetési hely növénnyel való beültetését és díszítését - a temető üzemeltetője részére előre be kell jelenteni. A köztemetőben történő munkavégzés további szabályait a temető tulajdonosa temetőszabályzatában állapítja meg. ”

**10. §**

(1) A Tr. 2. melléklete helyébe az 1. melléklet lép.

(2) A Tr. a 2. melléklet szerinti 3. melléklettel egészül ki.

**11. §**

A Tr.

*a)* „Általános rendelkezések” alcím címében az „Általános” szövegrész helyébe az „1. Általános” szöveg,

*b)* 1. § (1) bekezdésében a „sírokra,” szövegrész helyébe a „sírokra, köztemetőre,” szöveg,

*c)* 3. § (1) bekezdésében az „Önkormányzat gondoskodik” szövegrész helyébe az „Önkormányzat kegyeleti közszolgáltatási szerződés útján gondoskodik” szöveg,

*d)* „Temetkezési helyek és szabályok” alcím címében a „Temetkezési helyek és szabályok” szövegrész helyébe a „3. Köztemető használatának és igénybevételének szabályai” szöveg,

*e)* 4. § (1) bekezdés nyitó szövegrészében a „Temetkezésre” szövegrész helyébe az „Az Önkormányzat által temetkezésre” szöveg és az „az Evangélikus Egyházközséggel” szövegrész helyébe az „a temetőtulajdonossal” szöveg,

*f)* 4. § (1) bekezdés a) pontjában az „az” szövegrész helyébe a „köztemetés céljára az” szöveg,

*g)* „A ravatalozó és a hűtők üzemeltetésére vonatkozó szabályok” alcím címében az „A ravatalozó” szövegrész helyébe az „5. A ravatalozó” szöveg,

*h)* „Záró rendelkezések” alcím címében a „Záró” szövegrész helyébe a „7. Záró” szöveg,

*i)* „Az Európai Unió jogának való megfelelés” alcím címében az „Az Európai” szövegrész helyébe a „8. Az Európai” szöveg

lép.

**12. §**

Hatályát veszti a Tr.

*a)* 1. § (2) bekezdése,

*b)* 3. § (2) bekezdésében a „sz.” szövegrész,

**13. §**

Ez a rendelet 2023. április 1-jén lép hatályba.

*1. melléklet a 8/2023. (III. 23.) önkormányzati rendelethez*

„*2. melléklet*

**Temetkezési szolgáltató által fizetendő díjak:**

1. Ha a temetés az Evangélikus Temetőben történik a ravatalozó igénybevétele mellett:

a) ravatalozó igénybevételi díj: bruttó 19.050,- Ft/alkalom

b) hűtési díj: bruttó 6.350,- Ft/nap (minden megkezdett nap után)

c) hűtési díj (ha a halál körülményeinek vizsgálatára hatósági vagy büntetőeljárás van folyamatban): bruttó 19.050,- Ft/alkalom

2. Ha a temetés az Evangélikus Temetőben történik a ravatalozó igénybevétele nélkül, vagy a temetés nem az Evangélikus Temetőben történik:

a) hűtési díj: bruttó 8.255,- Ft/nap (minden megkezdett nap után)

b) hűtési díj (ha a halál körülményeinek vizsgálatára hatósági vagy büntetőeljárás van folyamatban): bruttó 24.765,- Ft/alkalom.”

*2. melléklet a 8/2023. (III. 23.) önkormányzati rendelethez*

„*3. melléklet a 10/2001. (IV.19.) önkormányzati rendelethez*

**A temetőtulajdonos részére (a sírhely felett rendelkezési joggal bíró által) fizetendő díjak:**

|  |  |  |  |
| --- | --- | --- | --- |
|  |  | Teljes ár nem egyházi tagnak és egyházfenntartást nem fizetőnek | 50 % egyházfenntartás rendezés esetén |
|  |
|  |  | **100%** | **50%** |
|  |  |  |  |
| **6 parcella** (**orosz sírhelyek mögött**) |  | 2-es sír: 100 000 Ft | 2-es sír: 50 000 Ft |
|  |  |  |  |
| **1 , 8, 9 parcella** |  | 2-es sír: 80 000 Ft (1 év 3 200 Ft) | 2-es sír: 40 000 Ft (1 év 1 600 Ft) |
|  |  |  |  |
| **2, 3, 4, 5, 6, 7, 11, 13, 14 parcella** | **1.sor** | 2-es sír: 70 000 Ft (1 év 2 800 Ft) | 2-es sír: 35 000 Ft (1 év 1 400 Ft) |
|  |  | 1-es sír: 35 000 Ft (1 év 1 400 Ft) | 1-es sír: 17 500 Ft (1 év 700 Ft) |
|  |  |  |  |
|  | **2.sor** | 2-es sír: 68 000 Ft (1 év 2 720 Ft) | 2-es sír: 34 000 Ft (1 év 1 360 Ft) |
|  |  | 1-es sír: 34 000 Ft (1 év 1 360 Ft) | 1-es sír: 17 000 Ft (1 év 680 Ft) |
|  |  |  |  |
|  | **3.sor** | 2-es sír: 66 000 Ft (1 év 2 640 Ft) | 2-es sír: 33 000 Ft (1 év 1 320 Ft) |
|  |  | 1-es sír: 33 000 Ft (1 év 1 320 Ft) | 1-es sír: 16 500 Ft (1 év 660 Ft) |
|  |  |  |  |
|  | **4.sor** | 2-es sír: 64 000 Ft (1 év 2 560 Ft) | 2-es sír: 32 000 Ft (1 év 1 280 Ft) |
|  |  | 1-es sír: 32 000 Ft (1 év 1 280 Ft) | 1-es sír: 16 000 Ft (1 év 640 Ft) |
|  |  |  |  |
| **URNA FÜLKE** |  | 40 000 Ft (1 év 1 600 Ft) |  |
|  |  |  |  |
| **TEMETŐ FENNTARTÁS** |  | 25 000 Ft |  |
|  |  |  |  |

A sírhelyek feletti rendelkezési jog egyszeri megváltásának időtartama 25 év. ”

1. **napirend**

A PETŐFI SÁNDOR VÁROSI KÖNYVTÁR INTÉZMÉNY IGAZGATÓJÁNAK MEGBÍZÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Aljegyző

**Domonyi László polgármester** köszöntötte az ülésen **Szabados Annát, a Petőfi Sándor Városi Könyvtár megbízott vezetőjét,** majd az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba aljegyző** elmondta, hogy a Képviselő-testület pályázatot írt ki a Petőfi Sándor Városi Könyvtár igazgatói feladatainak ellátására. A pályázatok benyújtásának határidejéig egy pályázat érkezett, melyet Szabados Anna nyújtott be. A vonatkozó jogszabálynak megfelelően egy 3 tagú szakértői bizottság hallgatta meg a pályázót és véleményezte a pályázatot. A bizottság támogatja a pályázó kinevezését. Elfogadás esetén az előterjesztés értelmében a Petőfi Sándor Városi Könyvtár igazgatói feladataival 2023. április 1. napjától 2028. március 31. napjáig, 5 év határozott időtartamra Szabados Annát bízza meg a testület.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**27/2023. sz. Képv. test. hat.**

A Petőfi Sándor Városi Könyvtár intézmény igazgatójának megbízása

**HATÁROZAT**

A képviselő-testület:

1. Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 41. § (7) bekezdése alapján kinevezi Szabados Anna (sz.: Dunaújváros, 1968.11.14., an.: Hlozsán Eszter) 6200 Kiskőrös, Deák Ferenc u. 31. szám alatti lakost 2023. április 1. napjától 2028. március 31. napjáig terjedő határozott időre a magasabb vezetői megbízásnak minősülő Petőfi Sándor Városi Könyvtár igazgatói beosztásának ellátásával. Munkabérét bruttó 552.000 Ft/hó-ban állapítja meg.

2. Felkéri a Polgármestert a kinevezéssel kapcsolatos munkajogi intézkedések megtételére és a munkaszerződés aláírására

**Határidő**: 2023. április 1.

**Felelős**: polgármester

1. **napirend**

A KISKŐRÖSI SZÓ-LA-M ALAPFOKÚ MŰVÉSZETI ISKOLÁBA FELVEHETŐ TANULÓK MAXIMÁLIS LÉTSZÁMÁNAK NÖVELÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Aljegyző

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a Kiskőrösi SZÓ-LA-M Alapfokú Művészeti Iskolába 2021. évben 249 tanuló vett részt különböző zeneiskolai képzésen. A 2022-es évben a tanulói létszám 286 főre emelkedett. Az intézmény jelenleg hatályos alapdokumentuma szerint az intézménybe felvehető létszám 270 fő. A felvett gyermekek száma ezt a számot meghaladja, így az alapdokumentum módosítása szükséges. Az előterjesztés értelmében az intézmény javasolja a maximálisan felvehető gyermekek létszámának 300 főre történő emelését. A vonatkozó jogszabály előírja az önkormányzat véleményének kikérését.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy ez egy örvendetes dolog. Az ilyen típusú előterjesztéseket nagy örömmel fogadja a testület.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**28/2023. sz. Képv. test. hat.**

A Kiskőrösi SZÓ-LA-M Alapfokú Művészeti Iskolába felvehető tanulók maximális létszámának növelése

**HATÁROZAT**

A Képviselő-testület:

1. egyetért a SZÓ-LA-M Alapfokú Művészeti Iskola átszervezéséről szóló döntési javaslattal.
2. egyetért a SZÓ-LA-M Alapfokú Művészeti Iskola székhelyén (Kiskőrös Tarnowi tér 1.) a felvehető maximális létszám 270 főről 300 főre történő növelésével.

**Felelős:** polgármester

**Határidő:** azonnal

1. **napirend**

BESZERZÉSI ELJÁRÁS MEGINDÍTÁSA FOLYÓSZÁMLAHITEL-KERET BIZTOSÍTÁSA ÉS SZÁMLAVEZETŐ PÉNZINTÉZET KIVÁLASZTÁSA TÁRGYÁBAN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy Kiskőrös Város Önkormányzata és valamennyi intézményének számlavezető pénzintézete jelenleg a K & H Bank Zrt. Az önkormányzat 3 év határozott időre kötötte a szerződést, amely 2023. június 30. napján lejár. Ahhoz, hogy 2023. július 1. napjáig a megfelelő szolgáltató kiválasztásra kerüljön, szükséges a beszerzési eljárás megindítása.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** érdeklődött az eljárás hosszáról.

**Molnár Éva pénzügyi osztályvezető** elmondta, hogy körülbelül egy hónapot kapnak a bankok az ajánlat benyújtására, majd ezt követően dönt a testület a pénzintézet kiválasztásáról.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**29/2023. sz. Képv. test. hat.**

Beszerzési eljárás megindítása folyószámlahitel-keret biztosítása és számlavezető pénzintézet kiválasztása tárgyában

**HATÁROZAT**

Kiskőrös Város Önkormányzatának Képviselő-testülete

1. egyetért azzal, hogy Kiskőrös Város Önkormányzata beszerzési eljárást indítson pénzforgalmi számla vezetése és 250 000 000,- HUF - azaz Kettőszázötvenmillió forint- folyószámlahitel-keret összeg biztosítása tárgyában, meghatározott 3 éves időtartamra 2023.07.01 – 2026. 06.30. napjáig, azzal a feltétellel, hogy amennyiben az önkormányzatnak jogszabály által kijelölt szervnél számlavezetési kötelezettsége keletkezik, a kötelezettség teljesítésére előírt határnapig.
2. felhatalmazza a Polgármestert az 1. pontban meghatározott feltételek szerinti beszerzési eljárás lefolytatására és a szükséges jognyilatkozatok megtételére.

 3. felkéri Polgármestert, hogy a beérkezett ajánlatokat haladéktalanul, de legkésőbb az ajánlatok beérkezését követő Képviselő-testületi ülésre terjessze a Képviselő-testület elé döntéshozatal céljából.

**Felelős:** polgármester

**Határidő**: azonnal

*Domonyi László polgármester 15 perc szünetet rendelt el.*

1. **napirend**

A KISKŐRÖS, SZARVAS UTCA 1. SZÁM ALATTI INGATLAN TULAJDONJOG ÁTRUHÁZÁSA ADÁSVÉTEL ÚTJÁN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Kiskőrösi Keresztyén Ifjúsági Egyesület elnöke az egyesület tulajdonát képező Kiskőrös, Szarvas utca 1. szám alatti ingatlant felajánlotta megvételre Kiskőrös Város Önkormányzata részére. Az ingatlant a Képviselő-testület jóváhagyó döntését követően az Önkormányzat a későbbiek folyamán, hosszú távon ifjúsági ügyek, közösségi tér kialakítása céljából kívánja megvásárolni. A vonatkozó önkormányzati rendelet szerint az önkormányzat visszterhes tulajdonszerzése a Képviselő-testület hatásköre.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**30/2023. sz. Képv. test. hat.**

A Kiskőrös, Szarvas utca 1. szám alatti ingatlan tulajdonjog átruházása adásvétel útján

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata parkoló létesítés céljára, 44.000.000,- Ft vételáron megvásárolja a Kiskőrösi Keresztyén Ifjúsági Egyesület kizárólagos tulajdonát képező Kiskőrös, 3134/1 hrsz-ú, természetben 6200 Kiskőrös, Szarvas utca 1. szám alatt található, kivett lakóház, udvar rendeltetésű 644 m2 nagyságú ingatlant a határozat mellékletét képező szerződésben foglalt tulajdonjog-átruházási feltételekkel,
2. felhatalmazza a polgármestert a határozat melléklete szerinti adásvételi szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére, a kapcsolódó jognyilatkozatok megtételére.

**Felelős:** polgármester

**Határidő:** értelemszerűen

*Melléklet a 30/2023. sz. Képv. test. határozathoz*

**ADÁSVÉTELI SZERZŐDÉS**

Amely létrejött egyrészről,

**Kiskőrösi Keresztyén Ifjúsági Egyesület** (szervezet nyilvántartási száma: 03-02-0001293, székhely: 6200 Kiskőrös, Szarvas utca 1., adószám: 18351332-1-03, KSH szám: 18351332-9491-529-03, országos azonosító 0300/60057/1996/600571996, nyilvántartó szervezet: Kecskeméti Törvényszék, képviseletében: Lupták György elnök), mint **eladó** – továbbiakban eladó, és

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint **vevő** – továbbiakban, mint vevő – között a mai napon az alábbi feltételekkel:

**I. Bevezető rendelkezések**

1./ Eladó kizárólagos tulajdonát képezi a **Kiskőrös, belterület 3134/1 hrsz.** alatt felvett, valóságban 6200 Kiskőrös, Szarvas u. 1. szám alatt található, kivett lakóház, udvar megjelölésű 644 m2 összterületű ingatlan – továbbiakban **Ingatlan.**

2./ Eladó eladja, vevő pedig megvásárolja 1/1 tulajdoni arányban az I/1. pontban megjelölt **Ingatlant.**

3./ Eladó a tulajdonjogát e-hiteles tulajdoni lap másolattal igazolja, egyúttal szavatolja, hogy az **Ingatlan** per-, igény és tehermentes.

4./ Eladó nyilatkozik arra vonatkozóan, hogy az **Ingatlant** jelenleg haszonkölcsönszerződés alapján 2023.12.04. napjáig a TARKABARKA Családi Napközi Egyesület (6200 Kiskőrös, Szarvas u. 1., nyilvántartási szám: 03-02-002952, adószám: 19551676-1-03) használja. Eladó nyilatkozik arra vonatkozóan, hogy a jelen pontban hivatkozott haszonkölcsönszerződést a TARKABARKA Családi Napközi Egyesülettel 2022.12.04. hatállyal megszüntették. Eladó kötelezettséget vállal arra, hogy a TARKABARKA Családi Napközi Egyesület által az **Ingatlanon** elismerten végzett értéknövelő beruházás kapcsán elszámol, az értéknövelő beruházások megtérítésével kapcsolatban vevőt a TARKABARKA Családi Napközi Egyesület felé semmilyen kötelezettség nem terheli.

**II. Fizetési feltételek**

1./ Felek az I/1 pontban megjelölt **Ingatlan** kölcsönösen kialkudott vételárát 44.000.000,- Ft-ban, azaz Negyvennégymillió forint összegben határozzák meg. Felek rögzítik, hogy a hatályos jogszabályok értelmében a jogügylet Áfa mentes értékesítésnek minősül.

2./ Felek megállapodnak abban, hogy vevő a vételárból 24.000.000,- Ft-ot azaz Huszonnégymillió forintot jelen okirat aláírásától számított 3 napon belül átutalással megfizet eladónak a MKB Banknál vezetett 10102543-34721512-00000003 számú bankszámlájára.

Felek rögzítik, hogy az itt írt 24.000.0000,- Ft-ból 4.000.000,- Ft-ot azaz Négymillió forintot foglalónak, míg 20.000.000,- Ft-ot azaz millió forintot vételárrészletnek tekintenek. Felek a foglaló jogi természetével tisztában vannak, így tudomással bírnak arról, hogy ha és amennyiben a jelen jogügylet teljesedésbe menése eladó érdekkörében felmerülő okból hiúsul meg, úgy ez esetben eladó köteles a foglaló kétszeresének megfelelő mértékű összeget vevő részére visszafizetni, míg amennyiben jelen jogügylet a vevő érdekkörében felmerülő okból hiúsul meg, úgy ez estben vevő a foglalót elveszíti. A foglaló a vételárba beszámít.

Felek megállapodnak abban, hogy vevő a vételárból fennmaradó 20.000.000,- Ft-ot azaz Húszmillió forintot köteles eladónak átutalással megfizetni a fentiekben megjelölt bankszámlára legkésőbb 2023.11.30. napjáig.

Felek megállapodnak abban, hogy az utolsó vételárrészlet kifizetésének az alábbi két konjunktív feltétele van, azzal hogy azok teljesüléséig vevő a fizetést jogosult megtagadni:

1./ Eladó 2023.11.15. napjáig igazolja hogy az **Ingatlan** használatával kapcsolatban semmilyen szolgáltató felé közüzemi tartozása nem áll fenn;

2./ Eladó eredetben átadja vevőnek a TARKABARKA Családi Napközi Egyesület teljes bizonyító erejű magánokiratba foglalt nyilatkozatát, mely szerint eladó és a TARKABARKA Családi Napközi Egyesület, a TARKABARKA Családi Napközi Egyesület által az **Ingatlanon** végzett értéknövelő beruházás kapcsán teljes körűen elszámoltak, és hogy a TARKABARKA Családi Napközi Egyesület vevővel szemben az I/1. pontban írt **Ingatlanon** végzett értéknövelő beruházása kapcsán semmilyen jogcímen követelést nem támaszt.

**III. Birtokbaadás, tulajdonjog átszállása**

1./ Felek megállapodnak abban, hogy az **Ingatlan** birtokbaadására a teljes vételár kifizetését követően 2023.12.04. napján kerül sor melyről felek jegyzőkönyvet vesznek fel. A birtokbaadástól vevő viseli az **Ingatlan** terheit, szedi annak hasznait, míg a birtokbaadás napjáig eladó viseli az **Ingatlan** terheit, szedi annak hasznait. A birtokbaadással a kárveszélyviselés az **Ingatlan** kapcsán vevőre átszáll.

2**./ Eladó a tulajdonjogát a teljes vételár kifizetéséig fenntartja. Eladó jelen okirat aláírásával feltétlen és visszavonhatatlan hozzájárulását adja ahhoz, hogy a tulajdonjog fenntartással történő eladás ténye vevő javára az ingatlan- nyilvántartásba feljegyzésre kerüljön.**

3./ Eladó jelen szerződés aláírásával egyidejűleg letéti szerződést köt a Hauk Ügyvédi Irodával 6200 Kiskőrös, Szarvas u. 2. II/3., e-mail: iroda@hauk.hu), mint letéteményessel, és letétbe helyezi a tulajdonjog átruházáshoz hozzájáruló írásbeli nyilatkozat – bejegyzési engedély - 5 példányát, azzal, hogy annak tartalma értelmében az adásvételi szerződés tárgyát képező **Ingatlanra** a tulajdonjog vétel jogcímén 1/1 tulajdoni arányban vevő javára az ingatlan-nyilvántartásba bejegyzésre kerüljön a teljes vételár kifizetését követően. A letét kiadásának részletes feltételeit felek a letéti szerződésben rögzítik, de már most megállapodnak abban, hogy letéteményes csak is kizárólag abban az esetben jogosult és köteles a nála letétbe helyezett tulajdonjog átruházáshoz hozzájáruló nyilatkozatokat 3 munkanapon belül a felek részére, illetve az illetékes hivatalok részére kiadni, vagy megküldeni, vagy vevő javára felhasználni ha és amennyiben bármelyik fél a részére hitelt érdemlően – valamennyi fél által aláírt birtokbaadási jegyzőkönyvvel, eladó elektronikus nyilatkozatával, vagy ennek hiányában hitelt érdemlő banki dokumentációval- igazolja, hogy a teljes vételár maradéktalanul kifizetésre került. Az utolsó vételárrészlet átutalását eladó az összeg számláján történő jóváírást követő 2 napon belül köteles jelenteni az okiratszerkesztő ügyvédnek. Amennyiben a nyilatkozattal eladó 2 napot meghaladó késedelembe esik, úgy a teljes vételár kifizetésének tényét is vevő is jogosult igazolni a jelen pontban írt módok valamelyikével.

**IV. Vegyes rendelkezések**

1./ Felek az okirat aláírásával tudomásul veszik az okiratszerkesztő ügyvéd azon tájékoztatását, mely szerint jelen jogügylet kapcsán a hatályos jogszabályok értelmében kötelező energetikai tanúsítványt készítettni. Eladó jelen okirat aláírását megelőzően a HET-01556450 számú energetikai tanúsítványt vevő részére átadta, aki az itt írt okirat átvételét jelen okirat aláírásával elismeri és nyugtázza.

2./ Felek az okiratszerkesztő ügyvéd tájékoztatást a jelen szerződés kapcsán felmerülő adófizetési valamint visszterhes vagyonátruházási illeték megfizetésére vonatkozóan megértették, azt tudomásul vették, ennek tudatában írják alá jelen adásvételi szerződést. Felek megállapodnak abban, hogy jelen szerződéssel kapcsolatban felmerülő költségek közül az esetleges adó eladót, míg az igazgatási és szolgáltatási díj, az esetlegesen felmerülő visszterhes vagyonátruházási illeték – melynek mértéke az **Ingatlan** forgalmi értékének 4%-a – valamint ügyvédi munkadíj teljes egészében vevőt terheli.

3./ Vevő nyilatkozik arra vonatkozóan, hogy magyarországi székhellyel rendelkező, helyi önkormányzat, önálló költségvetési szerv, míg eladó kijelenti, hogy magyarországi székhellyel rendelkező, civil szervezet. Felek egybehangzóan nyilatkozzák, hogy szerződéskötési, valamint tulajdonszerzési korlátozás vagy tilalom alatt nem áll. Eladó aláírási jogosultságát a Kecskeméti Törvényszék által kiállított kivonattal, valamint aláírás mintával igazolja. Felek rögzítik, mely szerint jelen szerződés azzal össze nem tűzött I. számú elválaszthatatlan mellékletét képezi az eladó választmányi ülésének 2023.03.01.-ról készült jegyzőkönyve, melyben a választmány döntött arról, hogy eladó jogosult a szerződésben megjelölt **Ingatlant** a szerződésben írt feltételekkel vevő részére értékesíteni.

4./ Szerződő felek a Pmt. tv. előírásának megfelelően nyilatkoznak, hogy jelen ügylet során saját nevükben járnak el. Megbízók hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, adataikat a jelen ügylethez kapcsolódó ügyvédi megbízás teljesítése keretében rögzítse, kezelje.

5./ Szerződést kötő felek rögzítik, hogy Kiskőrös Város Képviselő-testülete a …………… számú határozatával a szerződés megkötéséhez hozzájárult, egyúttal felhatalmazta a polgármestert, hogy az adásvételi szerződést, valamint a jogügylettel kapcsolatos egyéb okiratokat (letéti szerződés, birtokbaadási jegyzőkönyv, pénzmosásos adatlap, egyebek, valamint ezek módosításait is) aláírja, a szükséges jognyilatkozatokat megtegye. Felek rögzítik, hogy a képviselőtestületi határozat jelen szerződés azzal össze nem tűzött II. számú mellékletét képezi.

6./ Jelen szerződés egyes pontjainak érvénytelensége a szerződés egészének érvényességét nem érinti.

7./ A jelen szerződésben nem szabályozott kérdések tekintetében a Ptk. vonatkozó rendelkezési az irányadóak.

8./Vevő jelen okirat megszerkesztésével, valamint jelen jogügylet kapcsán az illetékes kormányhivatal előtt az eljárás során a felek képviseletével megbízza és meghatalmazza a Hauk Ügyvéd Irodát 6200 Kiskőrös, Szarvas u. 2. II/3., e-mail: iroda@hauk.hu), azzal hogy a megbízást és a meghatalmazást az Ügyvédi Iroda részére Dr. Hauk Gábor ügyvéd az okirat ellenjegyzésével elfogadja.

9./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

10./ Felek rögzítik, hogy okirat 8 példányban készült, melyből felek 1-1 aláírt példányt az okirat aláírásával egyidejűleg átvesznek.

11./ Amennyiben bármelyik fél a szerződésben vállalt kötelezettségével 15 napot meghaladó késedelembe esik, úgy ez esetben a másik fél köteles a késedelembe esett felet 15 napos póthatáridő biztosítása mellett teljesítésére felszólítani. Amennyiben a felszólítás eredménytelenül telik el, úgy ez esetben jogosult a szerződéstől egyoldalú jognyilatkozattal az eredeti állapot helyreállítása és a foglaló szabályainak alkalmazása mellett elállni. Felek a jelen szerződést érintő valamennyi nyilatkozatukat a másik fél, valamint az okiratszerkesztő ügyvéd iroda részére ajánlott postai küldeményként a jelen szerződésben feltüntetett közigazgatási címre eljuttatni azzal, hogy az ajánlott postai küldeményt a feladástól számított ötödik napon felek kézbesítettnek tekintik, független attól, hogy azt a címzett átveszi-e vagy sem.

Felek jelen szerződést elolvasás és értelmezést követően, mint akaratukkal mindenben megegyezőt jóváhagyólag írják alá.

Kiskőrös, 2023.03……

 Kiskőrös Város Önkormányzata Kiskőrösi Keresztyén Ifjúsági Egyesület

 képv.: Domonyi László Mihály polgármester képv.: Lupták György elnök

 Vevő Eladó

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem: Pénzügyileg ellenjegyzem:

 Dr. Turán Csaba Molnár Éva

 jegyző pénzügyi osztályvezető

Alulírott, eljárásra meghatalmazott jogi képviselő dr. Hauk Gábor ügyvéd (KASZ szám: 36061314) – mint a Hauk Ügyvédi Iroda 6200 Kiskőrös, Szarvas u. 2. II/ 3. tagja – aláírásommal igazolom, hogy az általam készített jelen okirat mindenben megfelel a hatályos jogszabályi rendelkezéseknek, valamint a felek kinyilvánított akaratát tartalmazza, és az aláírások valódiságát igazolom, az okiratot ellenjegyzem Kiskőrösön, 2023….. napján

1. **napirend**

A 65/2022. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

 *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Képviselő-testület a 65/2022. számú határozatával kezdeményezte Kiskőrös településrendezési eszközeinek módosítását. A vonatkozó jogszabályok alapján a módosítási dokumentáció előkészítése egyszerűsített, illetve teljes eljárás keretében folyamatban van. A teljes eljárás keretében folyamatban lévő módosítási eljárásba további módosítási kérelmekkel beillesztése szükséges: az Ökördi településrészen közterületi kapcsolat nélküli lakóingatlanok megközelítése érdekében út kiszabályozása, a 0111/3 és a 0111/28 hrsz-ú ingatlanok övezeti módosítása, további ingatlanokra történő elővásárlási jog bejegyzése, illetve törlése és a tervezés során felmerülő biológiai aktivitásérték kompenzálása érdekében további területek felhasználásának módosítása is beépítésre kerülne. A folyamatban lévő teljes eljárásba a módosítási pontok beépítése a képviselő-testületi döntést követően lehetséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**31/2023. sz. Képv. test. hat.**

A 65/2022. számú Képviselő-testületi határozat módosítása

**HATÁROZAT**

A Képviselő-testület egyetért azzal, hogy a 65/2022. Képviselő-testületi határozattal elfogadott településfejlesztési döntés mellékletének helyébe e határozat melléklete lép.

**Felelős:**  polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSA EGYSZERŰSÍTETT ELJÁRÁSBAN

 *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Helioenergy Delta Kft. kérelmet nyújtott be Kiskőrös Város rendezési tervének módosítása iránt. Módosítási kérelmében a Kiskőrös 0183/44, 0183/45, 0183/46, 0183/47 és a 0183/48 hrsz-ú ingatlanok jelenlegi mezőgazdasági övezetből különleges, beépítésre nem szánt, megújuló energiaforrások hasznosításának céljára szolgáló övezetbe történő átsorolását kezdeményezte tekintettel arra, hogy az ingatlanok területén naperőműves beruházást szándékozik megvalósítani. A Magyar Energetikai és Közmű-szabályozási Hivatal engedélyezési határozata alapján a pályázattal megvalósuló napelemes erőműnek 2024. február 9. napjával meg kell kezdenie a termelést. A kérelem előzetes vizsgálata alapján a kérelem nem ütközik magasabb, vármegyei, országos területrendezési szabályokba. Beruházás megvalósítása miatt, a településtervek tartalmáról, elkészítésének és elfogadásának rendjéről szóló Kormányrendelet alapján a Képviselő-testület a beruházás helyszínét kiemelt fejlesztési területté nyilváníthatja. A kormányrendelet vonatkozó szabályai alapján a település főépítésze és a településtervező a Képviselő-testületnek címzett feljegyzésben meghatározták ezen módosítás megalapozó vizsgálatát és az alátámasztó javaslat tartalmát, melynek elfogadásáról a Képviselő-testület jogosult dönteni.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**32/2023. sz. Képv. test. hat.**

Kiskőrös Város Településrendezési Tervének (szerkezeti terv, szabályozási terv, helyi építési szabályzat) módosítása egyszerűsített eljárásban

**HATÁROZAT**

A Képviselő-testület

1. felkéri a polgármestert, hogy a Helioenergy Delta Kft. Kiskőrös 0183/44, 0183/45, 0183/46, 0183/47 és a 0183/48 hrsz-ú ingatlanok területén létesítendő naperőműves beruházás megvalósítása tekintetében Kiskőrös Város Településrendezési Tervének (helyi építési szabályzat, szerkezeti terv, szabályozási terv) módosítását készítse elő és tegye meg a szükséges eljárás lefolytatásával kapcsolatos intézkedéseket.
2. a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm.rendelet (a továbbiakban: Korm.rendelet) 68.§ (1) bekezdés ba) pontja alapján a Kiskőrös 0183/44, 0183/45, 0183/46, 0183/47 és a 0183/48 hrsz-ú ingatlanok területét, beruházás megvalósítására tekintettel, kiemelt fejlesztési területté nyilvánítja.
3. felhatalmazza a polgármestert, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm.rendelet (a továbbiakban: Korm.rendelet) 68.§ (1) bekezdés ba) pontjára figyelemmel a településrendezési eszközök módosítását az 1. pontban meghatározott ingatlanok tárgyában egyszerűsített eljárás keretében folytassa le.
4. a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak alapján - a határozatmelléklete szerinti - a Kiskőrös 0183/44, 0183/45, 0183/46, 0183/47 és a 0183/48 hrsz-ú ingatlanok terület felhasználásának módosításához kapcsolódó megalapozó vizsgálat és alátámasztó javaslat tartalmáról szóló főépítészi és várostervezői feljegyzésben a kizárólag releváns munkarészek elkészítésével egyetért.
5. felhatalmazza a polgármestert a tervezési szerződés aláírására.

**Felelős:** polgármester

**Határidő:** azonnal

*Melléklet a 32/2023. sz. Képv. test. határozathoz*

Tisztelt Képviselő-testület!

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 7. §-a alapján Kiskőrös város településrendezési eszközeinek a napelempark fejlesztésével érintett területre (hrsz 0183/44-48) vonatkozó módosításához készülő megalapozó vizsgálat és alátámasztó javaslat készítésével kapcsolatban, a településrendezési feladat mértékét tekintve, a következőket határozzuk meg, illetve nyilatkozzuk:

FŐÉPÍTÉSZ ÉS TELEPÜLÉSTERVEZŐ FELJEGYZÉSE

KISKŐRÖS VÁROS

TELEPÜLÉSRENDEZÉSI ESZKÖZEINEK EGYSZERŰSÍTETT ELJÁRÁSBAN TÖRTÉNŐ MÓDOSÍTÁSÁHOZ

Jelen feljegyzés a Korm. rendelet 7. § (7) bekezdés b) pont előírás felhatalmazása alapján készült.

Kiskőrös város településszerkezeti tervéről szóló 95/2015. sz. Képv. test. határozatának és a helyi építési szabályzatáról és szabályozási tervéről szóló 18/2015. (IX.10.) önk. rendeletnek (a továbbiakban: Tre) a napelempark fejlesztésével érintett területre (hrsz 0183/44-48) vonatkozó módosításához a megalapozó vizsgálat és alátámasztó javaslat elkészítésével kapcsolatban, a településrendezési feladat méretét tekintve, a következőket nyilatkozzuk:

A megalapozó vizsgálata és alátámasztó javaslata a következő fejezeteket tartalmazza:

1. Tervezési terület
2. Tervezési feladat
3. Vizsgálat és javaslat
4. Településszerkezeti tervi összefüggés
5. Hész módosítási igény
6. Szabályozási tervi érintettség
7. Tájrendezés, biológiai aktivitásérték számítás
8. Zöldfelületi rendszer
9. Közlekedési javaslat
10. Közművesítés és hírközlés
11. Épített környezet védelme, örökségvédelem
12. Környezeti hatások
13. Területrendezési tervekkel való összhang vizsgálata

A fel nem sorolt alfejezeteket nem szükséges elkészíteni.

A Korm. rendelet 7. § (8) bekezdés alapján a feljegyzésben szereplő tartalom a tervezés során csak a tervezési feladat változása vagy a tervezési terület csökkenése miatt csökkenthető, ugyanakkor a Korm. rendelet 7. § (2) bekezdésben foglalt követelmények teljesülése érdekében, a tervező által a feljegyzés módosítása nélkül kiegészíthető.

Kelt: 2023. március 09.





 Szabó János Koszorú Lajos

 főépítész vezető településtervező TT/1 01-1346

1. **napirend**

KISKŐRÖS VÁROS TELEPÜLÉSRENDEZÉSI ESZKÖZEINEK TELJES ELJÁRÁS KERETÉBEN TÖRTÉNŐ MÓDOSÍTÁSÁT MEGHATÁROZÓ FŐÉPÍTÉSZI ÉS VÁROSTERVEZŐI FELJEGYZÉS JÓVÁHAGYÁSA

 *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Képviselő-testület a 65/2022. számú határozatával kezdeményezte Kiskőrös településrendezési eszközeinek módosítását. A teljes eljárás keretében 38 módosítási kérelem kerül beépítésre a településrendezési eszközökbe, valamint a módosítások egy része során a zöldfelület csökkenését eredményező új beépítésre szánt területek keletkeznek, azonban a település biológiai aktivitásérték egyenlegének fenntartása érdekében egyéb területek területfelhasználásának módosítása is szükséges. A vonatkozó kormányrendelet alapján a település főépítésze és a településtervező a Képviselő-testületnek címzett feljegyzésben meghatározták a teljes eljárás keretében a 38 részterületre vonatkozó módosítás megalapozó vizsgálatát és az alátámasztó javaslat tartalmát. A főépítészi és várostervezői feljegyzés elfogadásáról a Képviselő-testület jogosult dönteni.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**33/2023. sz. Képv. test. hat.**

Kiskőrös Város településrendezési eszközeinek teljes eljárás keretében történő módosítását meghatározó főépítészi és várostervezői feljegyzés jóváhagyása

**HATÁROZAT**

A Képviselő-testület, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm.rendeletben foglaltak alapján - a határozat melléklete szerinti - a teljes eljárás keretében 38 részterületre vonatkozó településrendezési eszközök módosításához kapcsolódó megalapozó vizsgálat és alátámasztó javaslat tartalmáról szóló főépítészi és várostervezői feljegyzésben a kizárólag releváns munkarészek elkészítésével egyetért.

**Felelős:**  polgármester

**Határidő:** azonnal

*Melléklet a 32/2023. sz. Képv. test. határozathoz*

Tisztelt Képviselő-testület!

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 7. §-a alapján Kiskőrös város településrendezési eszközeinek több részterületére vonatkozó módosításához készülő megalapozó vizsgálat és alátámasztó javaslat készítésével kapcsolatban, a településrendezési feladat mértékét tekintve, a következőket határozzuk meg, illetve nyilatkozzuk:

FŐÉPÍTÉSZ ÉS TELEPÜLÉSTERVEZŐ FELJEGYZÉSE

KISKŐRÖS VÁROS

TELEPÜLÉSRENDEZÉSI ESZKÖZEINEK ÁLTALÁNOS ELJÁRÁSBAN TÖRTÉNŐ MÓDOSÍTÁSÁHOZ

Jelen feljegyzés a Korm. rendelet 7. § (7) bekezdés b) pont előírás felhatalmazása alapján készült.

Kiskőrös város településszerkezeti tervéről szóló 95/2015. sz. Képv. test. határozatának és a helyi építési szabályzatáról és szabályozási tervéről szóló 18/2015. (IX.10.) önk. rendeletnek (a továbbiakban: Tre) több részterületére vonatkozó módosításához a megalapozó vizsgálat és alátámasztó javaslat elkészítésével kapcsolatban, a településrendezési feladat méretét tekintve, a következőket nyilatkozzuk:

A megalapozó vizsgálata és alátámasztó javaslata a következő fejezeteket tartalmazza:

1. Tervezési terület
2. Tervezési feladat
3. Vizsgálat és javaslat
4. Településszerkezeti tervi összefüggés
5. Hész módosítási igény
6. Szabályozási tervi érintettség
7. Tájrendezés, biológiai aktivitásérték számítás
8. Zöldfelületi rendszer
9. Közlekedési javaslat
10. Közművesítés és hírközlés
11. Épített környezet védelme, örökségvédelem
12. Környezeti hatások
13. Területrendezési tervekkel való összhang vizsgálata

A fel nem sorolt alfejezeteket nem szükséges elkészíteni.

A Korm. rendelet 7. § (8) bekezdés alapján a feljegyzésben szereplő tartalom a tervezés során csak a tervezési feladat változása vagy a tervezési terület csökkenése miatt csökkenthető, ugyanakkor a Korm. rendelet 7. § (2) bekezdésben foglalt követelmények teljesülése érdekében, a tervező által a feljegyzés módosítása nélkül kiegészíthető.

Kelt: 2023. január „20”





 Szabó János Koszorú Lajos

 főépítész vezető településtervező TT/1 01-1346

1. **napirend**

KISKŐRÖS KÖZIGAZGATÁSI TERÜLETÉN ÚJ BEÉPÍTÉSRE SZÁNT TERÜLET KIJELÖLÉSE

 *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a vonatkozó jogszabály vonatkozó szakaszai szabályozzák a település közigazgatási területének beépítésre és nem beépítésre szánt területek mutatóit, arányát. A teljes eljárás keretében kezdeményezett módosítások során összesen 4,7 hektár mértékű zöldterület szűnik meg, mely érint gazdasági, intézményi, különleges borászati üzemi és hétvégi házas övezeti besorolású területrészeket. A területfelhasználások módosítása során azonban zöldterületi átsorolásra kerül összesen 3,5 hektár, jelenleg gazdasági övezetbe sorolt területrész. Az épített környezet alakításáról és védelméről szóló értelmében új beépítésre szánt terület kijelölésével a város közigazgatási területének zöldfelületértéke nem csökkenthető, ezért a biológiai aktivitás érték szinten tartása miatt további kompenzációs területek kijelölése szükséges. A zöldterületből kieső területrészek mértékét, a módosítást kérelmező ingatlantulajdonosok a város közigazgatási területén belül más területrészek felajánlásával kötelesek pótolni úgy, hogy a biológiai aktivitásérték egyenlege fennmaradjon. Az új beépítésre szánt területek, a már meglévő gazdasági egységek területnövekedésével érintettek, illetve a szabadidő központ kulturáltabb, rendezettebb kialakítására kerül sor, ezért a város más beépített területén ezen módosítások nem valósíthatóak meg. A település beépítésre szánt területe csak olyan használati célra növelhető, amilyen célra a település már beépítésre kijelölt területén belül nincs megfelelő terület, és ezt a települési önkormányzat képviselő-testülete külön döntéssel kell, hogy igazolja. Továbbá igazolnia kell, hogy az új beépítésre szánt területek csatlakoznak a meglévő települési területhez és az új beépítésre szánt területrész nem eredményezi a különböző települések beépítésre szánt területeinek összenövését.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**34/2023. sz. Képv. test. hat.**

Kiskőrös közigazgatási területén új beépítésre szánt terület kijelölése

**HATÁROZAT**

A Képviselő-testület

1. az épített környezet alakításáról szóló 1997. évi LXXVIII. törvény 7. § (3) bekezdés e) pontjának megfelelve igazolja, hogy a teljes eljárással érintett új beépítésre szánt területek rendezési tervben történő kijelölése Kiskőrös közigazgatási területének beépítésre szánt területnövelését célozza és a település már beépítésre kijelölt területén belül nincsenek megfelelő területek ezen fejlesztések megvalósításához.
2. nyilatkozik arra vonatkozóan, hogy az új beépítésre szánt terület csatlakozik a meglévő települési területhez, nem okozza a különböző települések beépítésre szánt területeinek összenövését.
3. az új beépítésre szánt terület helyétől eltérő, már kijelölt beépítésre szánt terület meglétét nem mérlegelte, tekintettel arra, hogy a tervezett rendeltetésnek megfelelő igénybevétel aránytalanul magas költséget jelentene.
4. utasítja a polgármestert, hogy jelen döntését a településrendezési eszközök végső véleményezési dokumentációjával küldje meg a Bács-Kiskun Vármegyei Kormányhivatal Állami Főépítészi Iroda részére végső véleményezésre.

**Felelős:**  polgármester

**Határidő:** azonnal

1. **napirend**

A 134/2022. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Képviselő-testület a 134/2022. számú határozatával döntött a Rónaszéki Fürdő területrendezésével összefüggésben az új beépítésre szánt terület kijelöléséről. Ezzel az egyszerűsített eljárásban történő módosítás során is a jogszabályi megfeleltetés érdekében nyilatkoznia kell a Képviselő-testületnek arra vonatkozóan, hogy az új beépítésre szánt területek csatlakoznak a meglévő települési területhez és az új beépítésre szánt területrész nem eredményezi a különböző települések beépítésre szánt területeinek összenövését.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**35/2023. sz. Képv. test. hat.**

A 134/2022. számú Képviselő-testületi határozat módosítása

**HATÁROZAT**

1. A Képviselő-testület a Kiskőrös közigazgatási területén új beépítésre szánt terület kijelölése tárgyú 134/2022. számú határozatát az alábbi szövegrésszel kiegészíti:

*A 2. pont helyébe az alábbi szövegrész kerül:*

1. A Képviselő-testület nyilatkozik arra vonatkozóan, hogy az új beépítésre szánt terület csatlakozik a meglévő települési területhez, nem okozza a különböző települések beépítésre szánt területeinek összenövését.

*A 134/2022. számú határozat kiegészül a 3. ponttal:*

1. az új beépítésre szánt terület helyétől eltérő, már kijelölt beépítésre szánt terület meglétét nem mérlegelte, tekintettel arra, hogy a tervezett rendeltetésnek megfelelő igénybevétel aránytalanul magas költséget jelentene.
2. A 134/2022. számú határozat 2. pontja 4. pontra módosul.

**Felelős:**  polgármester

**Határidő:** azonnal

1. **napirend**

LAKÁS BÉRBEADÁSA KÖKÉNY VIKTOR RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Szociális ügyintéző

**Domonyi László polgármester** az előterjesztés szóbeli ismertetésére felkérte **Losoncziné Romfa Erika szociális ügyintézőt.**

**Losoncziné Romfa Erika szociális ügyintéző** elmondta, hogy Kökény Viktor e hónapban kérelmet nyújtott be önkormányzati bérlakás igénylése tárgyában tekintettel arra, hogy eddigi tartózkodási helyén 2023. március 9. napján tűz keletkezett. A tűz és az oltási munkák következtében az ingatlan lakhatatlanná vált, a fűtőberendezés megsemmisült és az áramellátás is megszűnt. Az ingatlanban feleségével és a 15 hónapos gyermekével élt együtt. Jelenleg lakhatásukat önállóan nem tudják megoldani. Kökény Viktor a Kiskőrösi Rendőrkapitányság helyi körzeti megbízottja, kérelmét a Kiskőrösi Rendőrkapitányság vezetője támogatja. Átmeneti lakhatási problémája megoldásához helyi rendelet értelmében a Képviselő-testület a város szakember ellátottságának biztosítása érdekében bérbe adhatja az önkormányzat tulajdonát képező Kiskőrös, Liget utca 5. 2. emelet 7. ajtószám alatti összkomfortos lakást 5 hónapos időtartamra, de legfeljebb a Kiskőrösi Rendőrkapitányságnál fennálló jogviszonya időtartamára.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**36/2023. sz. Képv. test. hat.**

Lakás bérbeadása Kökény Viktor részére

**HATÁROZAT**

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2522/A/7 helyrajzi számon nyilvántartott, természetben, Liget utca 5. szám II. emelet 7. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló helyiségekből álló összkomfortos, 55 m2  alapterületű lakást bérbe adja, Kökény Viktor 6200 Kiskőrös, Rákóczi Ferenc utca 133. szám alatti lakos részére 5 hónapos időtartamra, de legfeljebb a Kiskőrösi Rendőrkapitányságnál fennálló hivatásos szolgálati jogviszonyának időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

**Felelős:** polgármester

**Határidő:** azonnal

*Melléklet a 36/2023. számú Képv. test. határozathoz*

## LAKÁSBÉRLETI SZERZŐDÉS

amely létrejött egyrészről **Kiskőrös Város Önkormányzata** (6200 Kiskőrös, Petőfi Sándor tér 1.) mint bérbeadó (a továbbiakban: **Bérbeadó)**, (KSH statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03), képviseli Domonyi László polgármester, másrészről **Kökény Viktor** (születési neve: ………….., születési hely, idő: ……………………….) 6200 Kiskőrös, Rákóczi Ferenc utca 133. szám alatti lakos, mint bérlő (továbbiakban: **Bérlő**) (a továbbiakban együttesen: **Szerződő Felek**) között az alulírott napon és helyen, az alábbi feltételek mellett:

Bérbeadó Kiskőrös Város Képviselő-testületének a ……/2023. *(………… per Kettőezer-huszonhárom)* számú döntése alapján bérbe adja, a Bérlő bérbe veszi a Bérbeadó üzleti vagyonát képező, Kiskőrös belterületi 2522/A/7 *(Kettőezer-ötszázhuszonkettő per A per Hét)* helyrajzi számon nyilvántartott 55 *(Ötvenöt)* négyzetméter alapterületű, természetben

**Kiskőrös, Liget utca 5. II. emelet 7. ajtószám**

1. alatt lévő 2 *(Kettő)* szoba, 1 *(Egy)* konyha, 1 *(Egy)* előszoba, 1 *(Egy)* fürdőszoba, 1 *(Egy)* közlekedő, 1 *(Egy)* tároló, 1 *(Egy)* erkély, 1 *(Egy)* tároló, helyiségekből álló összkomfortos lakást 2023. *(Kettőezer-huszonharmadik)* év március hónap 16. *(Tizenhatodik)* napjától 2023. *(Kettőezer-huszonharmadik)* évaugusztus hónap 15. *(Tizenötödik)* napjáig 5 *(Öt)* hónapos időtartamra, de legfeljebb a Bács-Kiskun Vármegyei Rendőr-Főkapitányság Kiskőrösi Rendőrkapitányságnál fennálló munkaviszonya időtartamára.
2. **Jogok és kötelezettségek**
3. Bérlő a lakás használatáért előre, minden hónap 15. *(Tizenötödik)* napjáig az önkormányzat tulajdonában álló lakások és nem lakáscélú helyiségek bérletéről és elidegenítéséről szóló 5/2014. (III. 27.) önkormányzati rendeletében (a továbbiakban: Rendelet) meghatározott mindenkori lakbért köteles fizetni Bérbeadónak, Kiskőrös Város Önkormányzata Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként **252,-Ft, azaz Kettőszáz-ötvenkettő forint**, összesen havi **13.860 Ft, azaz Tizenháromezer-nyolszázhatvan forint**. A Bérlő tudomásul veszi, hogy a lakbér összege jogszabály (Rendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 *(Tizenöt)* nappal megelőzően.
4. A bérlemény használatával együtt járó költségek a Bérlőt terhelik. Bérlő a bérleti díjon felül fizeti a lakás közüzemi díjait - villany, víz, gáz, hulladékszállítás -, a közös költséget, a lakásbiztosítás, valamint a bérlet tartama alatt esetleg felmerülő egyéb terheket (pl.: kommunális adó stb.). Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
5. Bérlő a közüzemi szolgáltatások, - villany, gáz, víz, hulladékszállítás -, közös költség lakásbiztosítás; valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. *(Tizenötödik)* és 20*. (Huszadik)* napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: hétfő: 8,00-12,00 óra, szerda 12,30-16,30 óra között) bemutatni. További elérhetőségek: e-mail: szocialisigazgatas@kiskoros.hu; telefon: 78/513-120/225-ös vagy a 06/20-413-01-67-es szám, telefax: 78/513-129-es szám. Bérlő hozzájárul, hogy Bérbeadó MVM Next Energiakereskedelmi Zrt. közüzemi szolgáltatótól a villamos-energia, a földgázszolgáltatás, valamint a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen.
6. A bérleti díj, vagy a bérlemény használatával együtt járó költségek a szerződés I/1. *Egy per Első)* pontjában foglalt határidőig történő meg nem fizetése, valamint a fizetést igazoló bizonylatok I/3. *(Egy per Harmadik)* pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 *(Nyolc)* napon belül nem tesz eleget, Bérbeadó 15 *(Tizenöt)* napon belül írásban felmondással élhet.
7. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.
8. Bérbeadó gondoskodik:
	1. az épület karbantartásáról,
	2. az épület központi berendezéseinek állandó üzemképes állapotáról,
	3. az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.
9. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.
10. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 *(Kettő)* hónapot meghaladó távollétét és annak időtartamát köteles írásban Bérbeadó részére bejelenteni. A 2 *(Kettő)* hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
11. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
12. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
13. A bérleményben háziállat nem tartható Bérbeadó előzetes írásbeli hozzájárulása nélkül.
14. A lakásbérleti szerződés megszűnik, ha:
	1. Szerződő Felek a szerződést közös megegyezéssel megszüntetik,
	2. a lakás megsemmisül,
	3. az arra jogosult felmond,
	4. Bérlő meghal és nincs a lakásbérleti jog folytatására jogosult személy,
	5. Bérlő a lakást elcseréli,
	6. Bérlőt Magyarország területéről kiutasították,
	7. Bérlő lakásbérleti jogviszonyát a bíróság megszünteti,
	8. Bérlő lakásbérleti jogviszonya hatósági határozat folytán megszűnik,
	9. a szerződésben foglalt határozott idő letelik, vagy feltétel bekövetkezik.
15. Bérbeadó részéről történő egyoldalú felmondással szűnik meg a szerződés, amennyiben
16. Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
17. Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
18. Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
19. Bérlő elmulasztja az őt terhelő karbantartási kötelezettséget,
20. Bérlő a lakást 2 *(Kettő)* hónapot meghaladó időre bejelentés és indokolás nélkül elhagyta,
21. Bérlő Bérbeadó írásos engedélye nélkül a bérleti szerződés 10. *(Tízedik)* pontjában megnevezetteken kívül más személyt befogad a bérleménybe,
22. Bérlő bármilyen jogcímen a bérlemény fekvése szerinti településen ingatlanhoz jut,
23. a lakás átalakításra, korszerűsítésre, lebontásra kerül,
24. Bérlő egyéb szerződésszegése esetén.
25. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 *(Tizenöt)* napon belül írásban felmondással élhet.
26. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 *(Nyolc)* napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 *(Nyolc)* napon belül írásban kell közölni.
27. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 *(Nyolc)* napon belül írásban kell közölni.
28. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
29. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
30. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
31. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
32. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
	* + a jogcím nélküli használat első 2 *(Kettő)* hónapjában a lakásra megállapított lakbérrel azonos összeg, ezt követően
		+ további 10 *(Tíz)* hónapig annak kétszerese,
		+ 1 *(Egy)* éven túl annak háromszorosa.
33. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor – kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
34. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár az 1993. évi LXXVIII. törvényben (a továbbiakban: Lakás tv.) szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
35. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
36. Az épületek energetikai jellemzőinek tanúsításáról szóló 176/2008. (VI. 30.) Korm. rendelet 1. § (3) bekezdés bb) pontja alapján az ingatlan HET-00896244 számú energetikai tanúsítványának másolata a lakásbérleti szerződés mellékletét képezi. A Hiteles Energetikai Tanúsítvány 2019. január 18. napján készült.
37. Szerződésben nem szabályozott kérdésekben a Polgári Törvénykönyvről szóló 2013. évi V. törvény, a Lakás tv. valamint a Rendelet rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

**Kiskőrös, 2023. március**

**Kiskőrös Város Önkormányzata,**

**mint Bérbeadó képviseletében:**

 **Domonyi László Kökény Viktor**

 **polgármester bérlő**

**Ellenjegyzem:**

 **dr. Turán Csaba**

 **jegyző**

1. **INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK**

**Domonyi László polgármester** értékelte a március 15-ei ünnepséget, köszönetet mondott a szervezőknek, résztvevőknek.

**Szedmák Tamás alpolgármester** szintén értékelte a március 15-ei ünneppel kapcsolatos programsorozatot és köszönetet mondott mindenkinek, aki segítséget nyújtott mind az előkészületek, mind a lebonyolítás során.

**Domonyi László polgármester** ismertette a következő hetek programjait, valamint a főbb közérdekű információkat. Elmondta, ki milyen díjat kapott az elismerések adományozása önkormányzati ünnepség keretein belül.

**Filus Tibor képviselő** elmondta, hogy a Petőfi 200-as kokárda népszerű, a lakosok érdeklődnek, hol lehet beszerezni azokat. Ötletként megfogalmazta, hogy lehetőség szerint valamilyen módon a lakosság részére is elérhetővé kellene tenni az egyedi kokárda megvásárlását. A sporttal kapcsolatosan beszélt a sporttelep fejlesztés jelenlegi állásáról, az elkövetkezendő mérkőzésekről. Felhívta a figyelmet az amatőr labdarúgó bajnokság indulására. Tájékoztatást kért a polgármestertől a Wattay sportcsarnok felől.

**Domonyi László polgármester** elmondta, hogy jó hírekkel tud szolgálni, a műszaki átadás elkezdődött. A sportcsarnok készen van, a műszaki átadás után következik a használatbavételi eljárás megindítása.

**Gmoser István képviselő** köszönetet mondott a március 4-én megrendezésre kerülő óvodás bál szervezőinek, résztvevőinek. Felhívta a figyelmet a körzetében megrendezésre kerülő lakossági fórumra, ahová várja az érdeklődőket.

További hozzászólás nem volt, így **Domonyi László polgármester** az ülést 16:10 órakor bezárta.

Kmf.

Domonyi László dr. Turán Csaba

polgármester jegyző